open-index/open-wikipedia-markdown huggingface dataset:
Calkiní

**Calkiní** estas unu el la 11 komunumoj de la meksika subŝtato Campeche, kiu situas sur la duoninsulo Jukatano en la centro-orienta parto de Meksiko (ofte oni diras ke temas pri la suda parto de Meksiko, sed laŭ la latidudo, la komunumo situas je preskaŭ sama nivelo kiel la ĉefurbo de Meksiko)

La ĉefurbo de la komunumo estas Calkiní. La kodnumero de la komunumo laŭ la INEGI, do laŭ la nacia geografia instituto estas 04001. 

## Geografio
La komunumo havis en 2005 (lasta popolnombrado de la INEGI)  49850 loĝantojn. El tiuj estis 24674 viroj kaj 25176 virinoj. La komunumo havas surfacon de 1966,57 km².  La meza alteco (de la ĉefurbo) estas 10 metroj super la marnivelo. 

## Sociogeografio
En la jaro 1995 en la komunumo vivis 38672 personoj, pli aĝaj ol 5 jaroj. El tiuj 24977 personoj sciis paroli indiĝenan lingvon. Tio signifas ke 64,59 % de la loĝantaro en la koncerna jaro sciis paroli indiĝenan lingvon. La plej multaj el ili parolas la jukatanan majaan lingvon (memnomigo: Màaya t'àan (Mayathan).

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado). 

## Eksteraj ligiloj 
*Calkiní  en *Enciclopedia de los Municipios de México* () 

Kategorio:Komunumoj de Campeche
Sándor Esterházy

**ESTERHÁZY Sándor** (esterha:zi) estis hungara jurakademia profesoro, juraŭtoro naskita en Koloĵvaro la 19-an de oktobro 1863 kaj mortinta en Budapeŝto la 28-an de septembro 1907. 

## Kariero
Sándor Esterházy instruis inter 1892 kaj 1907 jurfilozofion kaj kriminaljuron en Kassa. Li estis adepto de kristansocialismo, kritikis la pozitivistajn jurfilozofojn kaj iliajn politikajn konceptojn. 

## Libroj
**A jog lényegéről* (Kassa, 1893); 
**A jus szó jelentése a római jogban* (Kassa, 1895); 
**A bölcseleti jogtudomány kézikönyve* (Kassa, 1897–1899); 
**A jog mint a vagyon megosztását rendező elv* (Kassa, 1898); 
**Társadalmi kiválás és kiválasztás* (Kassa, 1906).

## Fonto
*Magyar Életrajzi Lexikon

Sandor
Kategorio:Hungaraj juristoj
Kategorio:Transilvaniaj hungaroj
Mór Erdélyi

**ERDÉLYI Mór** (erde:ji) estis hungara socialdemoktrata politikisto naskita en Algyógy la 1-an de oktobro 1877 kaj mortinta en Budapeŝto la 18-an de aprilo 1929.

## Kariero 
Mór Erdélyi devenis el juda familio. Li estis originale presisto, pioniro de kooperativa movado. Li estis en la registaro Károlyi komisaro pri publikprovizado, poste ŝtatsekretario, dum la konsilantara respubliko popolkomisaro, en la registaro Peidl ŝtatsekretario. Pli poste li elmigris Vienon. Li revenis en 1928 kaj gvidis denove la kooperativan movadon.

## Fonto 
* Magyar Életrajzi Lexikon

Erdelyi, M.
Kategorio:Transilvaniaj hungaroj
Kategorio:Hungaraj rifuĝintoj en 1919
Kategorio:Hungaraj presistoj
Kategorio:Hungaraj judoj
Kolumpipilo

La **Kolumpipilo** (***Pipilo ocai***) estas specio de birdoj de la familio de Emberizedoj kaj amerika genro de Pipiloj, kiu enhavas pliajn 7 aŭ 8 speciojn.

Ĝi estas endemia de la centra kaj suda Meksiko. Ties natura habitato estas subtropikaj aŭ tropikaj humidaj montararbaroj kaj tre degraditaj iamaj praarbaroj. Ĝi distribuiĝas laŭlonge de la Novvulkana Montaro, la Suda Sierra Madre kaj la Miksteka Montaro, en altaj zono de modera klimato, en arbaroj ĉefe de koniferoj.

Ĝi estas inter la pipiloj plej grandaj de Meksikio, kun gamo de 20 al 21,5&nbsp;cm. La dorso kaj vosto estas olivecverdaj, dum la flugiloj havas pli verdecan nuancon; la kovrilplumoj de la subvosto kaj de la krono estas ruĝecaj (brikkoloraj). Ĝi havas tre **buntan kapobildon** konsistantan el la **ruĝecbrika krono kaj el nigra masko** kiu kovras ties okulojn kaj vangojn; super la masko estas fajna blankeca al helgriza strio, kiu foje ne aperas en kelkaj individuoj. La gorĝo estas tre blanka, kaj limas sube kun la brusto per nigra kolumo, kio havigas al la specio la komunan nomon. La beko estas malhelgriza al nigreca kaj la kruroj malhelrozkoloraj.

Pro ties karakteroj, ĝi estas ege simila al la *Atlapetes brunneinucha*, sed tiu havas la nigran kolumon ege pli fajna.

Tiu specio kapablas hibridi kun ties proksima parenco la Makulpipilo, kies idaro estas individuoj de nigra vizaĝo, ruĝecaj krono kaj flankoj, kaj nomataj en Birdobredado kiel *Pipilo ocai* x *maculatus*.

## Referencoj 
* Peterson, Roger Tory, kaj Edward L. Chalif. 2008. *Aves de México*. Guía de campo. Editorial Diana, México.
* [*Pipilo ocai*, Ruĝa Listo de IUCN(https://eo.wikipedia.org/wiki/Ru%C4%9Da_Listo_de_IUCN), 3-a de februaro de 2009, BirdLife International, en angla.
* BirdLife International 2004.  Pipilo ocai.   2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Paseroformaj
Kategorio:Emberizedoj
Kategorio:Birdoj de Ameriko
Čaradice

**Čaradice,** hungare **Csárad** [ĉArad], germane **Tharaditz** estas malgranda vilaĝeto kaj municipo en Slovakio.
300ra|eta|Čaradice situas en la plej griza parto

## Situo 
Čaradice situas laŭ traira flankovojo apud ĉefvojo (parte aŭtovojo Žarnovica-Zlaté Moravce. La lasta urbo troviĝas je 7&nbsp;km-oj.

## Historio 
La unua mencio okazis pri la vilaĝo en 1209 en formo *"Charat"*. En 1618 la turkoj okupis ĝin. En 1601 oni komputis tie 48 domojn. En 1828 loĝis tie 557 vilaĝanoj en 79 domoj. En la 19-a jarcento papero- kaj vitro-farejoj funkciis. En 1910 laŭ la popolnombrado vivis en Csárad 700 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Bars, al distrikto de Aranyosmarót, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Čaradice 529 homoj, (526 slovakoj).

## Vidindaĵoj 
* kolono pri Sankta Triunuo el la 19-a jarcento
* romkatolika preĝejo omaĝe al Dipatrino (Granda) de 1949
* kapelo omaĝe al Dipatrino (Virga Maria) de 1923

## Eksteraj ligiloj 
* Čaradice sur mapo de Slovakio

## Fontoj 
* Hungara Vikipedio

Kategorio:Municipoj en distrikto Zlaté Moravce
Jenő Ernst

**ERNST Jenő** estis hungara ĵurnalisto, stenografisto naskita en Temesbökény la 12-an de januaro 1885 kaj mortinta en Budapeŝto la 26-an de februaro 1944. 

## Kariero
Jenő Ernst estis interna kunlaboranto de la *Magyar Távirati Iroda* (Hungara Telegrafia Ofico) kaj de la *Budapesti Tudósító* (Budapeŝta Informilo). La stenografion de Gabelsberger-Markovits-speca li lernis en la ĉefreĝa mezlernejo de Temeŝvaro, poste en la Universitato de Budapeŝto li havigis diplomon pri lingvoj hungara, germana kaj franca. Li partoprenis ankaŭ stenografikonkursojn, egale perfekte li skribis en ĉiuj tri lingvoj. Li priokupiĝis ankaŭ la historion de la stenografio.

## Libroj
* *Perényi Adolf élete és gyorsírástörténeti jelentősége* (Bp., 1932); 
* *Vikár Béla élete, kora és gyorsírástörténelmi szerepe* (Bp., 1941).

## Fonto
* Magyar Életrajzi Lexikon

Ernst, J.
Ernst, J.
Kategorio:Transilvaniaj hungaroj
József Erdős

**ERDŐS József** (erdoe:ŝ) estis hungara reformita pastro, universitata profesoro naskita en Satmaro la 31-an de aŭgusto 1856 kaj mortinta en Debreceno la 31-an de decembro 1946.

## Kariero 
József Erdős finis la teologion en Debrecen kaj Vieno. De 1881 li estis pastro en Pancsova, de 1884 en Újsóve, poste de 1888 li estis akademia profesoro, de 1914 ĝis 1928 universitata profesoro en Debrecen. Li kreis plurajn studojn pri Biblio kaj tradukis la *Heidelbergi Káté*n (Lugos, 1884), kiu de 1884 aperis en 21 eldonaĵoj.

## Libroj 
* *Az újszövetségi kánon görög szövegéről* (Bp., 1905);
* *Az újszövetségi kánon fordításairól* (Bp., 1906);
* *Újszövetségi bevezetés* (Pápa, 1911);
* *A reformáció és tudomány* (Debrecen, 1917).

## Fonto 
* Magyar Életrajzi Lexikon

Kategorio:Hungaraj pastroj
Kategorio:Transilvaniaj hungaroj
Haloaj fenomenoj

eta|Haloa fenomeno en Ĉeĥio la 27-an de decembro 2009
eta|Ekzemplo de haloaj fenomenoj
eta|Ekzemplo de haloaj fenomenoj
eta|Ekzemplo de haloaj fenomenoj
**Haloaj fenomenoj** mallongigite **Halooj** estas optikaj aperaĵoj, kiuj estiĝas pro repuŝo aŭ trairo de sunaj respektive pro lunaj radioj per etaj glaciaj kristaletoj en atmosfero. Por ke okazu al estiĝo de tiuj ĉi aperaĵoj, estas bezone, ke la kristaletoj de glacio havu formon de sesflanka tabeleto aŭ prismeto. Ni ekvidos la haloajn fenomenojn plej ofte, se la firmamenton el pli granda parto kovras nuboj de tipo cirusstratuso.

## Historio 
Kial la unua priskribis kaj nomigis la haloajn fenomenojn Aristotelo jam en la 4-a jarcento antaŭ Kristo. La fizika klarigo de tiuj ĉi aperaĵoj devenas de René Descartes kaj la unuan kompletan teorion skribis plua franca fizikisto Edme Mariotte.

## Diamanta polvo 
Dum malvarmaj vintraj noktoj aŭ tagoj la haloaj fenomenoj povas estiĝi ankaŭ sur kristaletoj en la ĉetera tavolo de la atmosfero. Se la humideco estas sufiĉe alta kaj la temperaturo moviĝas sub la punkto de frosto, povas tro malvarmigitaj glutoj dum ĉeesto de kristaligaj kernoj transformiĝi en glaciajn kristaletojn kun formo de sesflanka koloneto aŭ tabuleto kaj kaŭzi tiel dum ĉeesto de lumo la haloajn fenomenojn.

## Vidu ankaŭ 
* Ĉielarko
* Refrakto
* Reflekto
* Varianco

## Vidu ankaŭ
*Kunčice Display

## Eksteraj ligiloj 
* Enkonduko al haloaj fenomenoj

Kategorio:Meteologio
Kategorio:Meteologiaj fenomenoj
Kategorio:Optiko
Kategorio:Haloaj fenomenoj
Biblio de Jerusalemo

**Biblio de Jerusalemo** estas traduko de la Biblio ellaborita sub la direktado de Franca Biblia kaj Arkeologia Lernejo de Jerusalemo, kiu estas kiel sugestas la vortoj, institucio de la francaj katolikoj sub la direktorado de pastroj dominikanoj Marie-Joseph Lagrange. Tekstoj estis kritike elektitaj kaj enkondukoj kun la notoj subskribitaj de la plej famaj kaj kompetentaj specialistoj kiuj tiel elstarigis en la komuna estimo la movan tradukon ke ĝi, siavice, estis tradukita al diversaj lingvoj kaj foje akceptita kaj uzita kiel oficiala Biblio ĉe diversaj Episkoparaj Konferencoj.

La Biblio de Jerusalemo aperis laŭkajere de 1948 ĝis 1955 laŭlonge de 43 publikigaĵoj, ĉiu el kiuj kun siaj franclingvaj tekstoj, enkondukoj kaj notoj. La publiko ĝin povis legi en unika volumo nur en 1956.

La fundamenta tradukcela kriterio estis komparo inter la tekstoj hebreaj, arameaj, grekaj kaj latinaj. Kiam la versioj malakordas, la legantoj pri tio estas informita kaj adresita al la pruvigaj dokumentoj. Kompreneble: la dokumentara aparataro estas aparte publikigita pro ĝia granda maso.

La eldonoj, laŭ diversaj lingvoj, daŭrigis aperi en la sinsekvaj dekoj, kaj samtempe profitis de la ĝisdatigoj sugestitaj de la novaj malkovroj kaj interpretaj hipotezoj.

La centoj novaj tradukoj el la originalaj tekstoj aperintaj en la sinsekvaj jaroj (kiel la Biblio Tob, la latina Nova Vulgato kaj katolikaj kaj protestantaj kaj ortodoksaj ktp) havis atenton al tiu mejloŝtono.

## Unuaj bazaj eldonoj 
* Unua eldono, 1956,
* Dua eldono reviziita, 1973,
* Tria eldono kun imprimaturo (imprimatur): Romo, la 30an de septembro 1999.

## Eksteraj ligiloj 
* Plan du corpus de textes de la Bible de Jérusalem 
* (itale) http://www.labibbiadigerusalemme.it 
* (france) http://www.biblia-cerf.com/bj.php 
* (Angle) http://www.catholic.org/bible/
* (Hispane) http://es.catholic.net/biblioteca/libro.phtml?consecutivo=200&capitulo=2235

Kategorio:Biblio
Kategorio:Kristanismo en Britio
Kategorio:Libroj aperintaj en 1966
Čierne Kľačany

**Čierne Kľačany** (hungare *Feketekelecsény* [feketekeleĉEnj], germane *Klatschan*) estas vilaĝo kaj municipo en Slovakio. Čierne kaj fekete signifas: nigra.

## Situo 
Čierne Kľačany situas laŭ flankovojoj, fervojo estas tre proksime. Zlaté Moravce troviĝas je 4, Nitra je 32&nbsp;km.

## Historio 
La loko estis loĝata jam dum la pratempoj. Arkeologoj trovis tie skatolon, kiu apartenas al la slava kulturo. La unua mencio okazis pri la vilaĝo en 1209 laŭ tiama hungara ortografio *"Chelecen"* apartenanta al abatejo, baldaŭe al fortikaĵo. Longe la setlejo estis doganprena loko. En 1601 oni komputis tie 27 domojn. En 1828 loĝis tie 338 vilaĝanoj en 53 domoj. En 1910 laŭ la popolnombrado vivis en Feketekelecsény 548 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Bars, al distrikto de Zlaté Moravce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Čierne Kľačany 1145 homoj, (1133 slovakoj).

## Vidindaĵoj 
* romkatolika preĝejo omaĝe al Reĝo Kristo de 1777
* monumento ĉe loktrovo de arkeologia skatolo
* skulptaĵoj pri Johano Nepomuko kaj pri Cirilo kaj Metodo
* kapelo omaĝe al Urbano la 1-a
* muelejo de 1715

Kategorio:Municipoj en distrikto Zlaté Moravce
Miŝteka Montaro

eta|200px|Miŝteka Montaro, proksime de Verda Monto, en la subŝtato Oaĥako.
**Miŝteka Montaro**, konata ankaŭ kiel **Miŝteka Ŝildo** aŭ en la hispana origine **Sierra Mixteca**, estas montara zono situa inter la subŝtatoj de Pŭeblo kaj Oaĥako, en la sudoriento de Meksiko. Ĝi konatas ankaŭ kiel **Zempoaltepetl** (la dudek montoj, en la naŭatla), kio estas ankaŭ la nomo de ties plej alta montopinto, situa en nordoriente de Oaĥako. Temas pri unu el la geologiaj regionoj plej antikvaj en la meksika teritorio.

En ĝi koincidas Orienta Patrinmontaro, Novvulkana Montaro kaj Suda Patrinmontaro. Dum la formiĝo de la unua kaj la lasta menciataj de tiuj montaroj, la Miŝteka Montaro suferis grandan erozion kaj formiĝis multaj faŭltoj ege markataj, kiuj ŝanĝis la fluejojn de la altaj partoj de la riveroj Balsaso, Lermao kaj Papaloapano. 

Kategorio:Montaroj en Meksiko
Kategorio:Puebla
Kategorio:Oaxaca
1141 Bohmia

'*1141 *Bohmia''''' estas malgranda, malhela asteroido de la ĉefa asteroida zono, ano de la Flora familio.

## Malkovro 
Ĝi estis malkovrita la  de la germana astronomo Max Wolf elde la Nacia Observatorio de Hejdelbergo - Königstuhl.

## Nomo 
Ĝia nomo honoras Katharina Bohm-Walts mecenino, kiu donacis la teleskopon de 72&nbsp;cm al la Observatorio de Hejdelbergo.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Max Wolf
Kategorio:Astronomiaj objektoj malkovritaj en 1930
1142 Etolio

**1142 Etolio** estas asteroido de la ĉefa asteroida zono.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝi ŝuldas sian nomon al la antikva greka regiono de Etolio (greke *Αιτωλία*), nune parto de la provinco de Etolio-Akarnanio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1930
Hecelchakán

**Hecelchakán** estas unu el la 11 komunumoj de la meksika subŝtato Campeche, kiu situas sur la duoninsulo Jukatano en la centro-orienta parto de Meksiko (ofte oni diras ke temas pri la suda parto de Meksiko, sed laŭ la latidudo, la komunumo situas je preskaŭ sama nivelo kiel la ĉefurbo de Meksiko)

La ĉefurbo de la komunumo ankaŭ nomiĝas **Hecelchakán**. La kodnumero de la komunumo laŭ la INEGI, do laŭ la nacia geografia instituto estas 04005. 

## Geografio
La komunumo havis en 2005 (lasta popolnombrado de la INEGI)  26973 loĝantojn. El tiuj estis 13514 viroj kaj 13459 virinoj. La komunumo havas surfacon de 1331,99 km².  La meza alteco (de la ĉefurbo) estas 50 metroj super la marnivelo. 

## Sociogeografio
En la jaro 1995 en la komunumo vivis 20676 personoj, pli aĝaj ol 5 jaroj. El tiuj 11233 personoj sciis paroli indiĝenan lingvon. Tio signifas ke 54,33 % de la loĝantaro en la koncerna jaro sciis paroli indiĝenan lingvon. La plej multaj el ili parolas la jukatanan majaan lingvon (memnomigo: Màaya t'àan (Mayathan).

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado). 

## Eksteraj ligiloj 
*Hecelchakán  en *Enciclopedia de los Municipios de México* () 

Kategorio:Komunumoj de Campeche
1143 Odiseo

**1143 Odiseo** estas granda malhela troja asteroido, orbitanta proksime de la punkto de Lagrange L4 de la sistemo Suno-Jupitero.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝi ricevis la nomon de la greka heroo Odiseo, eponima ĉefrolulo de la Odiseado.

## Orbito 
Ĝi troviĝas apud la punkto L4, tiel nomata « Greka Tendaro », tial ĝi havas la nomon Odiseo.

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1930
Maeva Méline

**Maeva MÉLINE** (naskiĝis la  en Parizo) estas franca kantistino kaj komediistino.

## Biografio 
Post brilaj studoj pri juro, dotita de aktiva kvazaŭ-absoluta sonsento kaj influita de rok- kaj pop-muzikaj ĝenroj, Maeva Méline rapide turniĝis al artisma kariero.

Ŝi vizitis kursojn de piano kaj kuraĝigita de siaj proksimuloj eklernis kantadon kaj gitaron. Ŝia talento ebligis al ŝi plimultigi koncertojn kun sia unua ĵaz-funka grupo en malgrandaj koncertejoj. Kelkajn jarojn poste disk-firmao Warner rimarkis la junan artistinon kaj proponis al ŝi unuan kunlaboradon.

Laŭlonge de ŝiaj renkontiĝoj, ŝi instigis scivolemon kaj interesiĝon flanke de profesiuloj de muzika industrio, kiuj ankaŭ malkovris ŝin per ŝia paĝo en MySpace.

Al ŝi estis ofertita la rolo de Nannerl, fratino de Mozart, unu el la ĉefaj roloj de Mozart, l'opéra rock, produktita de Dove Attia kaj Albert Cohen kaj reĝisorita de Olivier Dahan. Tiu muzik- kaj energi-plena rolo ebligis al ŝi montri ŝiajn artisman sentemecon kaj plurflankan talenton.

Tiu spektaklo estis grandega sukceso kaj prezentoj sinsekvis ekde septembro 2009 tra tuta Francio, Svislando kaj Belgio.

En 2010, Disney-Studioj kontaktis ŝin kaj unue proponis al ŝi interpreti kanzonon en *Tinker Bell and the Great Fairy Rescue*. La , ŝi fariĝis la voĉo de *Raiponce* (dublado kaj kantado), nova animacia filmo de Disney-studioj, apud Romain Duris kaj Isabelle Adjani.

## Eksteraj ligiloj 
* Paĝo de Maeva Méline en Facebook
* Paĝo de Maeva Méline en Myspace Music

Kategorio:Francaj kantistoj
Kategorio:Naskiĝintoj en Francio
1145 Robelmonte

'*1145 *Robelmonte'''* estas malgranda, ne tre hela asteroido de la ĉefa asteroida zono.

## Malkovro 
Ĝi estis malkovrita la  de la belga astronomo Eugène Joseph Delporte elde la Reĝa observatorio de Belgio en Uccle.

## Nomo 
Ĝia nomo derivas tiu de la vilaĝo Robelmont (nun parto de Meix-devant-Virton), naskiĝa loko de la belga astronomo Sylvain Arend. La nomoj de la asteroidoj *1127 Mimi* kaj *1145 Robelmonte'' estis akcidente interŝanĝitaj: ĉiu ricevis la nomon proponitan de la malkovrinto de la alia.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eugène Joseph Delporte
Kategorio:Astronomiaj objektoj malkovritaj en 1929
Beladice

eta|maldekstra|250px|Parka hotelo Tartuf en Beladice
eta|maldekstra|250px|Peze laborinta laboristo ripozas
**Beladice** (hungare *Bélád* germane *Kleinbeladitz*) estas vilaĝo kaj municipo en Slovakio. 3 vilaĝetoj apartenas al la municipo ekde 1976.

## Situo 
Beladice situas laŭ ĉefvojo Nitra-Zlaté Moravce. La lasta urbo troviĝas je 10&nbsp;km.

## Historio 
La unua mencio okazis pri la vilaĝo en 1156 laŭ tiama hungara ortografio *"Belad"*. En 1573 la turkoj disrabis la setlejon. En 1601 oni komputis tie 43 domojn. En 1828 loĝis tie 367 vilaĝanoj en 52 domoj. En 1910 laŭ la popolnombrado vivis en Bélád 290 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Bars, al distrikto de Zlaté Moravce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Beladice 1536 homoj, (1513 slovakoj).

## Vidindaĵoj 
* romkatolika preĝejo omaĝe al Johano Nepomuko de 1804 en la municipa ekstera parto
* kapelo omaĝe al Sankta Kruco de 1854 en la municipa ekstera parto
* baroka kastelo kun parko (tre malnovaj tilioj) de familio Szent-Iványi [sent-ivAnji] el la 18-a jarcento végén épült, en 1874 novklasikismiĝis kaj pligrandiĝis
* maŭzoleo de familio Szent-Iványi de 1874
* kastelo de Malonyai [malonjai] kun parko (tre malnovaj kaŝtanarboj) en la municipa ekstera parto
* kastelo de familio Jeszenszky [jesenski] de 1820

Kategorio:Municipoj en distrikto Zlaté Moravce
Hans-Joachim Schulze (muziksciencisto)

**Hans-Joachim SCHULZE** (n. 1934 en Lepsiko) estas germana muziksciencisto.

## Biografio 
Hans-Joachim Schulze studis muziksciencon kaj germanistikon ĉe la Altlernejo por Muziko je Lepsiko ekde 1952 ĝis 1954 kaj ĉe la Universitato de Lepsiko ekde 1954 ĝis 1957. Ekde 1957 li laboras ĉe la Bach-arĥivo en Lepsiko kaj estis ties direktoro ekde 1992 ĝis 2000. En 1979 li doktoriĝis ĉe la Universitato Rostock per studaĵoj pri la Bach-tradicio en la 18-a jarcento.

En 1993 li fariĝis kromprofesia profesoro ĉe la Altlernejo por Muziko kaj Teatro „Felix Mendelssohn Bartholdy“ Lepsiko. En la jaroj 1975–2000 li estis kune kun Christoph Wolff eldonanto de la Bach-Jarlibro.

## Publikaĵoj 
* Bach-Dokumente vol. I–III kaj V, Kassel kaj Leipzig 1963–72, 2007 (vol. I/II kune kun Werner Neumann);
* Johann Gottfried Walther, Briefe, Leipzig 1987 (kune kun Klaus Beckmann);
* Bach Compendium, Leipzig kaj Frankfurt a. M. 1986 ff. (kune kun Christoph Wolff).

Kategorio:Germanaj muziksciencistoj
Partio Liberal-Demokrata de Moldavio

]]
La **Partio Liberal-Demokrata de Moldavio** - moldave (do rumane) *Partidul Liberal Democrat din Moldova* - estas kristandemokratia politika partio en Moldavio. Ekde la jaro 2007 gvidas ĝin la politikisto Vlad Filat. En la parlamenta baloto de la 28-a de novembro 2010 la partio atingis 29,4 procentaĵojn de la voĉoj kaj iĝis la dua plej forta politika partio de la lando.

Kategorio:Konservativaj partioj
Kategorio:Liberalaj partioj
Kategorio:Politikaj partioj fonditaj en 2007
Wolfgang Gleissberg

**Wolfgang Gleißberg**, naskiĝinta la  en Breslau; mortinta la  en Oberursel) estis germana astronomo, matematikisto kaj fizikisto.

Kiel helpanto ĉe la Observatorio Vroclavo interesis lin interalie problemoj de la stela interno, ekzemple, la ŝanĝiĝo de la lokaj variabloj sekve de ŝanĝiĝanta radiuso. En 1933 li estis eksigita pro sia juda kredo. Li elmigris al Turkio kaj konstruis kune kun la ankaŭ elmigriĝinta samkredano *Erwin Freundlich* kurson pri astronomio en la Istanbula Universitato, el kiu rezultis astronomia lernolibro en la turka. En 1958 li revenis al Germanio kaj ĝis sia morto en 1986 laboris kiel profesoro pri astronomio en la universitato de Frankfurto ĉe Majno, loĝanta en la okcidenta antaŭurbo Oberursel.

Li gajnis apartan renomon pri esplorado de sunmakuloj, kaj trovis 80- ĝis 90-jarajn ciklon pri ilia aktiveco, kiu honore al li ricevis la nomon "Gleißberg-ciklo". Baze de la malsamaj cikloj de la sunmakuloj li kreis metodon prognozi la sunan aktivecon, kiun interalie *Karl Rawer* sukcese aplikis por prognozi la disvastiĝon de mallongondoj.

## Libroj pri la maso-lumforto-rilato 
* A. Weigert, H.J. Wendker: - *Astronomie und Astrophysik - Ein Grundkurs* ("Astronomio kaj astrofiziko - baza kurso"), 3-a eldono, 1996, ISBN 3-527-29394-9
* A.S. Eddington: *The Internal Constitution of Stars* ("La interna konstitucio de steloj"), 1926, Cambridge University Press, ISBN 0-521-33708-9

## Eksteraj ligiloj 
* biografio pri Wolfgang Gleißberg en la retejo de la universitato Frankfurto, kun bildo, kaj skizo pri la historio de astronomia esplorado en la frankfurta universitato, de profesoro  Wilhelm H. Kegel 
* raporto de K. Schiller, estro de la astronoma instituto de Frankfurto
* historio de universitato de Istanbulo; pri profesoro *Fahir Yeniçay* kaj pri la fizika instituto 
* Libroj de Wolfgang Gleißberg en germana nacia biblioteko 

Kategorio:Germanaj astronomoj
Kategorio:Germanaj matematikistoj
Kategorio:Germanaj fizikistoj
Wilhelm H. Kegel

**Wilhelm H. KEGEL**, (n. 9-a de decembro 1936 - 13-a de septembro 2019) estis profesoro pri teoria fiziko.

## Biografio
*Li studis fiziko en Frankfurto ĉe Majno kaj Kiel.
*Li doktoriĝis en 1962 ĉe profesoro Unsöld en Kiel.
*Ekde 1962–1969 li estis scienca kunlaboranto en Max-Planck-instituto por plasmafiziko, Garching- (Plasmo).
*En jaroj 1965/1966 li estis esploradulo en *(Research Fellow)* en Kalifornia Instituto de Teknologio - *(Calif. Inst. of Techn.)*.
*Ekde 1969 li laboris en  instituto pri teoria astrofiziko de Universitato de Hajdelbergo (*Ruprecht-Karls-Universität Heidelberg* ).
*Li habilitiĝis en 1970.
*Ekde 1975 li estis scienca konsilisto kaj profesoro.
*Ekde somera semestro 1979 li estis profesoro pri teoria fiziko en Universitato de Frankfurto

## Vidu ankaŭ
*Plasmo
*media libera vojostreko
*Debye-Radiuso
*ideala gaso

## Libroj
*Wilhelm H. Kegel Kosmische Maser, Artikolo de  28 Marto 2006
*Kegel, Wilhelm H., (plasmafiziko) - *Plasmaphysik : eine Einführung* / Wilhelm H. Kegel, Berlino [etc.] : Springer, cop. 1998 X, 320 paĝoj; kun (koloraj) bildoj,  ISBN 3-540-63701-X

## Eksteraj ligiloj
*pri biografio kaj libroj
* [malgranda biografio pri Wolfgang Gleissberg(https://eo.wikipedia.org/wiki/Wolfgang_Gleissberg),  Universitato  Frankfurto ĉe Majno, kaj historio de universitato Frankfurto pri astronomia esplorado, de profesoro Wilhelm H. Kegel] 
*Max-Planck-instituto por plasmafiziko 

Kategorio: Germanaj fizikistoj
1144 Oda

'*1144 *Oda'''* estas mezgranda malhela asteroido de la ekstera ĉefa asteroida zono, ano de la Hilda grupo.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝi ricevis la virinan nomon "*Oda''", kiu ne estas tiu de preciza persono.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Hilda grupo
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1930
Palizada

**Palizada** estas unu el la 11 komunumoj de la meksika subŝtato Campeche, kiu situas sur la duoninsulo Jukatano en la centro-orienta parto de Meksiko (ofte oni diras ke temas pri la suda parto de Meksiko, sed laŭ la latidudo, la komunumo situas je preskaŭ sama nivelo kiel la ĉefurbo de Meksiko)

La ĉefurbo de la komunumo ankaŭ nomiĝas **Palizada**. La kodnumero de la komunumo laŭ la INEGI, do laŭ la nacia geografia instituto estas 04007.

## Geografio 
La komunumo havis en 2005 (lasta popolnombrado de la INEGI) 8.290 loĝantojn. El tiuj estis 4.229 viroj kaj 4.061 virinoj. La komunumo havas surfacon de 2071,7 km². La meza alteco (de la ĉefurbo) estas 20 metroj super la marnivelo. Laŭ loĝantaro kaj surfaco ĝi apartenas al la malgrandaj komunumoj de Campeche. En la komunumo ekzistas 157 tiel nomataj loĝlokoj (laŭ INEGI statistike por urboj, vilaĝoj kaj domaroj). eta|maldekstra|250px|Principales localidades

La ĉefaj loĝlokoj estas la sekvaj:

## Sociogeografio 
En la jaro 1995 en la komunumo vivis 6919 personoj, pli aĝaj ol 5 jaroj. El tiuj 34 personoj sciis paroli indiĝenan lingvon. Tio signifas ke 0,49 % de la loĝantaro en la koncerna jaro sciis paroli indiĝenan lingvon. La plej multaj el ili parolas la jukatanan majaan lingvon (memnomigo: Màaya t'àan (Mayathan).

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* Palizada  en *Enciclopedia de los Municipios de México* ()

Kategorio:Komunumoj de Campeche
Partia Alianco Nia Moldavio

La **Partia Alianco Nia Moldavio** - moldave (do rumane) *Partidul Alianţă Moldova Noastră*, ruse *Партийная коалиция Наша Молдавия*, latinliterigite *Partijnaja koalicija Naŝa Moldavija* - estas liberalisma politika partio en Moldavio. Ekde la jaro 2003 gvidas ĝin la politikisto Serafim Urechean, antaŭa urbestro de Kiŝinevo. En la parlamenta baloto de la 28-a de novembro 2010 la partio atingis 3,1 procentaĵojn de la voĉoj, malpli ol la necesaj 4 procentaĵoj por reprezentiĝi en la nacia parlamento, kaj do perdis la sep parlamentajn seĝojn kiun ĝi havis ĝis tiam.

Kategorio:Liberalaj partioj
Kategorio:Politikaj partioj fonditaj en 2003
Kategorio:Politikaj partioj malfonditaj en 2011
Waldwissen

[eta|Arbara ekosistemo (arbaro Grib en norda [Sjælland, Danio).]]
**Waldwissen** estas plurnacia forsta organizaĵo kaj retejo pri metode flegata arbaro en alpaj landoj.

La svisa federacia esplorado organizaĵo (*Eidgenössische Forschungsanstalt WSL*) havas ekde 2003 la ideon, doni en reto instruitecon kaj konon pri forsta esplorado kaj media esplorado por la forstistoj.

Ekde somero 2003 la reta paĝo *waldwissen.ch* estas en reto. Kun la partopreno de Italio kaj Slovenio, Waldwissen estas la unua portalo por la disvastigo de scienca instruiteco de kvin landoj kaj en kvin lingvoj, en germana, angla, franca, itala kaj slovena lingvoj. Waldwissen enhavis 3498 dokumentojn en reto en 26 novembro 2010.

Waldwissen iĝis grandan organizaĵon kun retpaĝo en germana, franca, itala, slovena kaj angla lingvoj. Ĝi havas kvar eldonistoj:

*FVA Forsta prova kaj esplorada instituto Baden-Virtembergo - FVA *Forstliche Versuchs- und Forschungsanstalt Baden-Württemberg (FVA) Redaktion FVA*
*LWF Bavara landa instituto pri arbara kaj forsta ekonomio (LWF) - LWF *Bayerische Landesanstalt für Wald und Forstwirtschaft (LWF) Redaktion LWF*
*BFW Federacia esplorada kaj edukada centro pri arbaro, naturaj danĝeroj kaj pejzaĝo - BFW *Bundesforschungs- und Ausbildungszentrum für Wald, Naturgefahren und Landschaft (BFW) Redaktion BFW *
*WSL Federacia esplorada instituto pri arbaro, neĝo kaj pejzaĝo - WSL *Eidg. Forschungsanstalt für Wald, Schnee und Landschaft (WSL) Redaktion WSL*

kaj 2 partneroj:

*SBS Ŝtata reĝimo de saksiaforsto - SBS 	* Staatsbetrieb Sachsenforst (SBS) Redaktion SBS*
*WUH Landa reĝimo arbaro kaj ligno Nordrejn-Vestfalio - WUH 	*Landesbetrieb Wald und Holz Nordrhein-Westfalen (WUH) Redaktion WUH*

## Eksteraj ligoloj
* 

Kategorio:Retejoj
Kategorio:Arbara mastrumado
Kategorio:Mediprotektado
1146 Biarmia

'*1146 *Biarmia'''* estas malgranda, hela asteroido de la ĉefa asteroida zono.

## Malkovro 
Ĝi estis malkovrita de la rusa astronomo Grigorij Neujmin elde la Simeiza observatorio, la .

## Nomo 
Ĝi ricevis la nomon de legenda regiono *Biarmia'' ĉe la bordo de la Blanka Maro; menciita en la vikingaj sagaoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Grigorij Neujmin
Kategorio:Astronomiaj objektoj malkovritaj en 1929
Serafim Urechean

**Serafim URECHEAN** (naskiĝis  en Larga, distrikto Briceni, Moldavio, do nun -jara) estas moldavia politikisto. Ekde la jaro 2003 li gvidas la tiujare fonditan nacian liberalan partion Partia Alianco Nia Moldavio. De 1994 ĝis 2005 li krome estis la urbestro de Kiŝinevo. En la parlamenta baloto de la 28-a de novembro 2010 lia partio atingis nur 3,1 procentaĵojn de la voĉoj, malpli ol la necesaj 4 procentaĵoj por reprezentiĝi en la nacia parlamento, kaj do perdis la sep parlamentajn seĝojn kiun ĝi havis ĝis tiam.

Kategorio:Ĉefministroj de Moldavio
Kategorio:Moldavaj politikistoj
Esperanto.com

La retejo **esperanto.com** estis socia reto, kreita de esperantistoj por esperantistoj kaj malaperinta en la jaro 2018.

En Esperanto.com oni povis komuniki kun amikoj, krei grupojn kaj partopreni en ili, aliĝi al eventoj, verki blogaĵojn, alŝuti fotojn, ludi ludojn, diskuti ks.

Esperanto.com havis multe da eblecoj kaj dum la unuaj jaroj aldonis novajn kaj plibonigis tiujn jam funkciantajn. Ĉiu esperantisto povis libere kaj senpage partopreni virtualan komunumon Esperanto.com. Ĉiuj eblecoj aperis tuj post facila kaj rapida kreo de konto.

## Historio 
La retadreso Esperanto.com, kiu longe estis posedata de usona privatulo, estis aĉetita de esperantistoj por nova, nuresperanta socia retejo. La nova retejo estis la dua provo krei esperantistan socian retejon, post Amikumu.com, kiu funkciis dum la jaro 2007 kaj tiam atingis proksimume 1.700 membrojn. Ekde julio 2008 la paĝaro de Amikumu.com ne plu funkciis. Kelkajn tagojn post la lanĉo, la nova retejo Esperanto.com en februaro 2010 jam havis pli ol 250 membrojn.

En marto de la jaro 2018 esperanto.com malaperis pro sekurecaj kialoj rilate al la programaro, kiu funkciigis la retejon. Tiam ĝi havis 2454 uzantoj registritaj.

## Eksteraj ligiloj 
* esperanto.com

Kategorio:Esperantlingvaj retejoj
Kategorio:Sociaj retejoj
Kategorio:Retejoj aperintaj en 2010
Kategorio:Malaperis en 2018
Kategorio:Esperanto en 2010
Stinka okoteo

La **stinka okoteo** (*Ocotea foetens*) estas palearktisa specio el la familio de la laŭracoj. Ĝi estas arbo kiu atingas alton ĝis 40 m kaj kiu troviĝas en Azoroj, Madejro (Portugalujo) kaj Kanarioj (Hispanujo) en la biogeografia regiono Makaronezio. La planto estas grava laŭrisilva elemento de la ekoregiono Kanariaj sekaj duonarbaroj kaj arbaroj. La stinka okoteo estas endanĝerigata pro habitatodetruo.

## Bibliografio 
*  Press, J.R., Short, M.J. *Flora of Madeira*. 1994. The Natural History Museum, London.
*  Monda Konserveja Observa Centro 1998 : *Ocotea foetens* . 2006 IUCN Red List of Threatened Species.  Downloaded on 22 August 2007.

Kategorio:Laŭracoj
Kategorio:Arboj
Kategorio:Palearktisa flaŭro
Kategorio:Endemiismoj
Demokratia Partio de Moldavio

La **Demokratia Partio de Moldavio** - moldave (do rumane) *Partidul Democrat din Moldova*, PDM, ruse *Демократическая партия Молдовы* - estas socialdemokratia politika partio en Moldavio. Ekde la jaro 2009 gvidas ĝin la politikisto Marian Lupu. En la parlamenta baloto de la 28-a de novembro 2010 la partio atingis 12,7 procentaĵojn de la voĉoj kaj iĝis la tria plej forta politika partio de la lando. La partio tutmonde estas konsulta membro de la Socialista Internacio, eŭrope ĝi membras en la Partio de Eŭropaj Socialistoj.

Kategorio:Socialdemokratiaj partioj
Kategorio:Politikaj partioj fonditaj en 1997
Marian Lupu

**Marian LUPU** (naskiĝis  en Bălţi, Moldavio, do nun -jara) estas moldavia politikisto. Ekde la jaro 2009 li gvidas la nacian socialdemokratian partion Demokratia Partio de Moldavio. En la parlamenta baloto de la 28-a de novembro 2010 lia partio atingis 12,7 procentaĵojn de la voĉoj kaj iĝis la tria plej forta politika partio de la lando.

Kategorio:Moldavaj politikistoj
Kategorio:Moldavaj komunistoj
Kategorio:Moldavaj ekonomikistoj
Vlad Filat

**Vlad FILAT** (naskiĝis  en Lăpuşna, distrikto Hînceşti, Moldavio, do nun -jara) estas moldavia politikisto. Ekde la jaro 2007 li gvidas la nacian kristandemokratian partion Partio Liberal-Demokrata de Moldavio. Krome ekde la 25-a de septembro 2009 li estas la ĉefministro de Moldavio. En la parlamenta baloto de la 28-a de novembro 2010 lia partio atingis 29,4 procentaĵojn de la voĉoj kaj iĝis la dua plej forta politika partio de la lando.

eta|maldekstra|250ra|Vlad Filat en 2009

Kategorio:Moldavaj politikistoj
Kategorio:Ĉefministroj de Moldavio
Kategorio:Moldavaj juristoj
Kategorio:Moldavaj entreprenistoj
Vladimir Voronin

**Vladimir VORONIN** (naskiĝis  en Corjova, distrikto Dubăsari, Moldavio, do nun -jara) estas moldavia politikisto. Ekde la jaro 1994 li gvidas la nacian komunisma partion Partio de Komunistoj de la Respubliko Moldavio, kiu estis fondita nur en 1993. Antaŭ 1991 li membris en la sovetunia Komunista Partio de Moldavio, branĉo de la Komunista Partio de Sovetunio.

De la 7-a de aprilo 2001 ĝis la 11-a de septembro 2009 li estis la tria ŝtata prezidanto de Moldavio. En la parlamenta baloto de la 28-a de novembro 2010 la partio atingis 39,3 procentaĵojn de la voĉoj kaj restis la plej forta politika partio de la lando. Tamen pluraj nekomunistaj partioj kune en partia koalicio nun pli fortas ol la komunista partio.

eta|maldekstra|220ra|poŝtmarko de 2006

Kategorio:Prezidantoj de Moldavio
Kategorio:Moldavaj politikistoj
Kategorio:Moldavaj komunistoj
Kategorio:Moldavaj ekonomikistoj
Calakmul (komunumo)

**Calakmul** estas unu el la 11 komunumoj de la meksika subŝtato Campeche, kiu situas sur la duoninsulo Jukatano en la centro-orienta parto de Meksiko (ofte oni diras ke temas pri la suda parto de Meksiko, sed laŭ la latidudo, la komunumo situas je preskaŭ sama nivelo kiel la ĉefurbo de Meksiko)

La ĉefurbo de la komunumo estas Xpujil. La kodnumero de la komunumo laŭ la INEGI, do laŭ la nacia geografia instituto estas 04010.

## Geografio
La komunumo havis en 2005 (lasta popolnombrado de la INEGI) 23.814 loĝantojn. El tiuj estis 12.140 viroj kaj 11.674 virinoj. La komunumo havas surfacon de 13839,11&nbsp;km² (20,93 % de la surfaco de la subŝtato) kaj ĝi situas inter la gradoj 17°49’ kaj 19°10’ norda latitudo kaj 89°25’ y 90°17’ okcidenta longitudo. La meza alteco (de la ĉefurbo) estas 245 metroj super la marnivelo; ĝenerale la alteco estas inter 100 kaj 300 metroj super la marnivelo. Norde la komunumo limas al la komunumoj Champotón kaj Hopelchén, oriente al Hopelchén, al la subŝtato Quintana Roo kaj al la ŝtato Gvatemalo, okcidente al la komunumoj Candelaria, Escárcega kaj Champotón.

En la komunumo ekzistas 56 loĝloko (statistike laŭ INEGI por urboj, vilaĝoj kaj domaroj); la plej multaj el ili estas tre etaj. La ĉefaj estas: 
eta|maldekstra|240px|ĉefaj loĝlokoj en Calakmul.

## Sociogeografio
Ĉar la komunumo estas relative juna momente ne estas statistikaj datoj pri la kvanto de personoj kiuj parolas indiĝenan lingvon. Tamen estas tre verŝajne ke alta kvanto de la loĝantaro parolas indiĝenan lingvon; en la koncerna kazo ĉefe la jukatanan majaan lingvon (memnomigo: Màaya t'àan (Mayathan).

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
*Calakmul  en *Enciclopedia de los Municipios de México* ()

Kategorio:Komunumoj de Campeche
Corban

**Corban** estas komunumo en la distrikto Delemonto en Kantono Ĵuraso, Svislando. Ĝi havis 485 loĝantojn je la 31-a de decembro 2009.

## Geografio 
Corban etendiĝas en la vasta valujo de la *Val Terbi*, kiu estas la orienta parto de la valkaldrono de Delemonto. Tra la komunumo fluas de oriento al okcidento la rivero *Scheulte*, alfluanto de Birs. En nordo al teritorio de la komunumo etendiĝas al la kresto de la ĵurasa montarĉeno *Fringeli*, kie sur alteco de 913 m s.m. situas la plej alta punkto de la komunumo. La teritorio de la komunumo etendiĝas sur areo de 7,87 km², de kiuj 33% estas kovritaj de arbaro, 62% servas por agrikulturo kaj 4% por setlado.

## Najbaraj komunumoj 
La komunumo Corban limas al en nordo al Bärschwil (SO), en nordoriento al Montsevelier, en sudoriento al Mervelier, en sudo al Vermes, kaj en okcidento al Courchapoix.

## Trafiko 
Corban situas ĉe la pasejvojo tra Schelten-Pasejo de Delemonto al Mümliswil en Kantono Soloturno. Al la publika transportreto la komunumo estas konektita per buslinio de la stacidomo de Delemonto al Montsevelier.

## Historio 
La unua dokumenta mencio de Corban datiĝas el la jaro 1184 kiel *Bathendorf*. La franca formo de la nomo aperas unuan fojon en la jaro 1240 kiel *Corpaon*. En la jaro 1892 oni malkovris en Corban trezoron de 104 romiaj moneroj el la 1-a kaj 2-a jarcento post Kristo. Dum la mezepoko ĝis la jaro 1797 Corban estis majorejo de la paroĥaro Grand-Val kaj parto de la majorejo Courrendlin, kiu konservis la katolikan kredon. La paroĥaro Grand-Val siavice troviĝis sub la regado de la Princabatejo Bazelo. De 1797 ĝis 1815 Corban apartenis al Francio, unue kiel parto de la departemento Mont-Terrible kaj poste ek de 1800 de la departemento Haut-Rhin. En la jaro 1815 la Viena Kongreso atribuis la regionon al la svisa Kantono Berno, kaj Corban estis atribuita al la berna distrikto Moutier. En la jaro 1975 la loĝantaro de Corban voĉdonis por la aliĝo al la fondota Kantono Ĵuraso. Tial la komunumo ekde la 1-a de januaro 1979 apartenas al la distrikto Delemonto de la tiam fondita nova kantono.

Kun efiko de la 1-a de januaro 2013 estis fondita el Montsevelier, Vermes kaj Vicques la nova komunumo Val Terbi. Origine volis partopreni ankaŭ komunumoj Corban, Courchapoix, Courroux kaj Mervelier, sed iliaj loĝantaroj dum la baloto de la 7-a de februaro 2012 malakceptis la kuniĝon, kial la nova komunumo nun konsistas nur el tri de la sep komunumoj de la valo. Pro la rezulto de la baloto la komunumo  konservis sian aŭtonomion.

## Notoj kaj referencoj 
## Eksteraj ligiloj 
* Oficiala retejo de la komunumo Corban
* Corban en la Historia Leksikono de Svislando

## Bildoj 

Dosiero:Corban 284.JPG|Rigardo al la vilaĝo
Dosiero:Corban rivero Scheulte 372.JPG|Rivero Scheulte en Corban
Dosiero:Corban preghejo 359.JPG|Preĝejo de Corban
Dosiero:Corban preghejo 369.JPG|Preĝejo de interne
Comondú

**Comondú** estas unu el la 5 komunumoj de la meksika subŝtato Suda Malsupra Kalifornio, kiu situas sur  Kalifornia Duoninsulo en la plej nord-okcidenta parto de Meksiko. 

La ĉefurbo de la komunumo estas Ciudad Constitución. La kodnumero de la komunumo laŭ la INEGI, do laŭ la nacia geografia instituto estas 03001. 

## Geografio 
La komunumo havis en 2005 (lasta popolnombrado de la INEGI)  63.830 loĝantojn. El tiuj estis 32.157 viroj kaj 31.673 virinoj. La komunumo havas surfacon de 12.547,30 km².  

## Sociogeografio 
En la jaro 2000 en la komunumo vivis 63864 personoj, pli aĝaj ol 5 jaroj. El tiuj 465 personoj sciis paroli indiĝenan lingvon. Tio signifas ke 0,73 % de la loĝantaro en la koncerna jaro sciis paroli indiĝenan lingvon. 

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado). 

## Eksteraj ligiloj 
*Comondú  en *Enciclopedia de los Municipios de México* ()

Kategorio:Komunumoj de Baja California Sur
IPad

dekstra|eta|La tabulkomputilo *iPad*
dekstra|eta|Apple *iPad*
dekstra|eta|Apple *iPad*
La **iPad** (aŭ **iPado**) estas tabulkomputilo de la firmao Apple. Ĝi estis la unua vere sukcesa tabulkomputilo. Per la disvolvado kaj fasonado de la iPado Apple kreis novan merkaton por tabulkomputiloj kun funkcipovo inter saĝtelefono kaj sinkomputilo. Ĝi estas aparte destinita al tiaj aŭd- aŭ vidmedioj, kiaj libroj, periodaĵoj, filmoj, muziko, komputilaj ludoj kaj ankaŭ al retumado. Apple lanĉis ĝin en aprilo 2010 kaj en apenaŭ 80 tagoj estis venditaj 3 milionoj da aparatoj.

## Regpovo de Apple pri la aparato 
Kiel iPhone kaj iPod Touch, en sia venda stato iPad  en iOS povas plenumi nur programojn el la vendejo «App Store» de Apple. Por fari programojn per la speciala programista ilaro, oni devas konsenti pri kondiĉoj, pri kiuj oni ne rajtas publike paroli sen skriba permeso de Apple. La kondiĉoj enhavas malpermeson de disvastigo de aplikaĵoj alia ol per «App Store» aŭ ĉe aparatoj registritaj kiel apartenantaj al specifa societo aŭ grupo de homoj ligitaj kun la programisto.

## Referencoj 
## Eksteraj ligiloj 
* Artikolo pri iPad en Monato.

Kategorio:Aparataro de Apple
Kategorio:Muzika teknologio
Kategorio:Komputiko
Kategorio:Interreto
Kategorio:Aperis en 2010
Jedľové Kostoľany

**Jedľové Kostoľany,** hungare **Fenyőkosztolány** [fenjOkostolAnj] estas malgranda vilaĝeto kaj municipo en Slovakio.
300px|eta|Jedľové Kostoľany situas en la plej griza parto

## Situo 
Jedľové Kostoľany situas en valo, fine de sakovojo. Zlaté Moravce troviĝas je 14&nbsp;km-oj.

## Historio 
La unua mencio okazis pri la vilaĝo en 1075, la hungara formo *"Fenyeukoztolyan"* aperis en 1387. En 1424 ĝi estis doganprena loko. En 1601 oni komputis tie 26 domojn. En la 18-a jarcento vitrofarejo funkciis tie. En 1828 loĝis tie 691 vilaĝanoj en 107 domoj. En 1859 karbominado komenciĝis, sed pli frue oni minadis tie oron. En 1910 laŭ la popolnombrado vivis en Fenyőkosztolány 1186 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Bars, al distrikto de Aranyosmarót, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Jedľové Kostoľany 1029 homoj, (1005 slovakoj).

## Vidindaĵoj 
* romkatolika preĝejo omaĝe al Ĉiuj Sanktuloj antaŭ ol 1332, en 1796 trakonstruiĝis
* skulptaĵo pri Johano Nepomuko de 1832
* gardoturo el la 15-a jarcento
* pitoreska ĉirkaŭaĵo

## Eksteraj ligiloj 
* Jedľové Kostoľany sur mapo de Slovakio

## Fontoj 
* Hungara Vikipedio

Kategorio:Municipoj en distrikto Zlaté Moravce
Mihály Ernyi

**ERNYI Mihály** (ernji) estis hungara aktoro naskita en 1770 kaj mortinta ĉirkaŭ 1820.

## Kariero
Mihály Ernyi estis ano de la unua hungara teatro de Buda inter 1792 kaj 1796. Post la disiĝo de la trupo li dungiĝis al Koloĵvaro kaj estis gvidanto de la trupo, kiu venis unue al Debreceno poste en 1806 al Peŝto. Li estis unu el la eminentuloj de la dua trupo. En 1808 Miklós Wesselényi revokis lin al Koloĵvaro kaj dungis lin kiel sia privatsekretario. Ankaŭ lia edzino, Franciska Termetzky estis la aktorino de la unua hungara konstanta trupo. Li tradukis kaj reverkis plurajn teatraĵojn (Kotzebue, Iffland ktp.).

## Teatraĵoj
* *A tündér álma* (Kolozsvár, 1803);
* *Médea és Jázora* (Debrecen, 1808)

## Fonto
* Magyar Életrajzi Lexikon

Ernyi, M.
Kategorio:Transilvaniaj hungaroj
Choča

**Choča,** hungare **Hecse** [heĉe] estas malgranda vilaĝeto kaj municipo en Slovakio.
300px|eta|Choča situas en la plej griza parto

## Situo 
Choča situas laŭ rojo, laŭ traira flankovojo, fervojo preteriras. Zlaté Moravce troviĝas je 8&nbsp;km-oj.

## Historio 
La loko estis loĝata jam dum la neolitiko. La unua mencio okazis pri la vilaĝo en 1172. En 1600 oni komputis tie 16 domojn, en 1719 49 familiojn, en 1764 69 familiojn. En 1812 loĝis tie 256, en 1828 244, en 1890 198 vilaĝanoj. En 1910 laŭ la popolnombrado vivis en Hecse 395 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Bars, al distrikto de Aranyosmarót, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Choča 492 homoj, (471 slovakoj).

## Vidindaĵoj 
## Eksteraj ligiloj 
* Choča sur mapo de Slovakio

## Fontoj 
* Hungara Vikipedio

Kategorio:Municipoj en distrikto Zlaté Moravce
Béla Erődi

**ERŐDI Béla** (eroe:di) *Harrach* estis hungara lingvisto, geografia verkisto naskita en Szászrégen la 16-an de aprilo 1846 kaj mortinta en Budapeŝto la 5-an de majo 1936.

## Kariero 
Béla Erődi pristudis orientajn lingvojn en la Universitato de Budapeŝto. Li plustudis en Konstantinopolo, li vojaĝis en Malgranda Azio, Egiptio kaj en landoj de Balkano. En 1870 li revenis kaj li havigis diplomon de instruisto, en 1875 li doktoriĝis pri turka kaj persa lingvoj. Li estis komence instruisto en Budapeŝto, de 1882 direktoro de gimnazio de Fiume. De 1889 li instruis en Koloĵvaro, poste de 1892 ĝis 1919 li estis lernejdistrikta ĉefdirektoro en Budapeŝto. Li estis prezidanto de tutlanda komisio pri ekzameno de stenografio, kaligrafio kaj maŝintajpado. Li estis lingvotalentulo, eklernis 15 lingvojn. Li priokupiĝis la turka kaj persa lingvojn, li tradukis hungaren (Omar Ĥajam: Keleti gyöngyök, Hafizo, Abol-Gasem Ferdousio ktp.). De 1875 li estis sekretario de la *Földrajzi Társaság* (Geografia Asocio), de 1893 ĝis 1904 li estis ĝia prezidanto.

## Libroj 
* *Mikes Kelemen életrajza* (Pozsony – Bp., 1885);
* *Fáraók országában* (.Bp., 1888);
* *Utazásom Szicília és Malta szigetén* (Bp., 1895);
* *A Szentföldön* (Bp., 1899)

## Fonto 
* Magyar Életrajzi Lexikon

Kategorio:Hungaraj lingvistoj
Kategorio:Hungaraj geografoj
Kategorio:Transilvaniaj hungaroj